তিনি বলেন, হুমায়ূন স্যারের জন্মদিন উপলক্ষে তার ভক্তদের সংগঠন হিমু পরিবহনের উদ্যোগে গাজীপুরে বিভিন্ন কর্মসূচি গ্রহণ করা হয়েছে। তার মধ্যে ক্যান্সার সচেতনতামূলক প্রচারণার জন্য সকালে ৩০ জনের একটি দল সাইকেল র‌্যালির মাধ্যমে জেলা শহর থেকে নুহাশ পল্লীতে আসেন। পথে তারা সচেতনতামূলক লিফলেট বিতরণ করেন। সংগঠনের ১৫ সদস্যের অপর একটি দল ঢাকা থেকে খালি পায়ে হেঁটে নুহাশ পল্লীতে আসেন। বিকেলে গাজীপুর জেলা পরিষদ মিলনায়তনে আলোচনা সভা অনুষ্ঠিত হয়। এতে প্রধান অতিথি ছিলেন গাজীপুরের জেলা প্রশাসক ড. দেওয়ান মুহাম্মদ হুমায়ূন কবীর। এছাড়া স্যারের জন্মদিন উপলক্ষে নুহাশ পল্লীতে চিত্রশিল্পী আসাদ খানের সাত দিনব্যাপী দ্বিতীয় একক চিত্র প্রদর্শনীর আয়োজন করা হয়েছে।